AP พุ่ง 4% รับกำไรปี 65 โตนิวไฮ โบรกแนะซื้อเป้า 15 บ. ชูท็อปพิกกลุ่ม
AP พุ่ง 4% ราคาแตะ 12.80 บ. รับกำไรปี 65 โต 29% นิวไฮต่อเนื่อง 3 ปีติด โบรกแนะ “ซื้อ” เป้า 15 บ. ชูท็อปพิกกลุ่ม ปันผลสูง จับตากำไรปี 66 โตต่อ
AP พุ่ง 4% รับกำไรปี 65 โต 29% นิวไฮ โบรกแนะ “ซื้อ” เป้า 15 บ. ชูท็อปพิกกลุ่ม ปันผลสูง
21 ก.พ. 2566

ผู้สื่อข่าวรายงานว่า วันนี้ (21 ก.พ.66) ราคาหุ้นบริษัท เอพี (ไทยแลนด์) จำกัด (มหาชน) หรือ AP ล่าสุด ณ เวลา 15:45 น. อยู่ที่ระดับ 12.80 บาท บวก 0.50 บาท หรือ 4.07% สูงสุดที่ระดับ 12.80 บาท ต่ำสุดที่ระดับ 12.20 บาท ด้วยมูลค่าซื้อขาย 669.07 ล้านบาท

ทั้งนี้บล.โนมูระ พัฒนสิน ระบุในบทวิเคราะห์ มุมมอง slightly positive ต่อกำไรสุทธิไตรมาส 4/65 ที่ 1.16 พันล้านบาท เพิ่มขึ้น 16% เมื่อเทียบจากปีก่อน และลดลง 19% เมื่อเทียบจากไตรมาสก่อน ถึงแม้ใกล้เคียงบล.โนมูระ พัฒนสิน และตลาดคาด แต่กำไรสุทธิปี 65 ที่ 5.88 พันล้านบาท เพิ่มขึ้น 29% เมื่อเทียบจากปีก่อน ทำ record high ได้เป็นปีที่สามต่อกัน ทั้งนี้ AP ประกาศปันผลจ่ายที่ 0.65 บาทหุ้น คิดเป็น dividend yield สูง 5.3% (XD 9 พค.) น่าจะเป็นส่วนสนับสนุนการเพิ่มของราคาหุ้น
โดยรวม core operation ปี 65 สะท้อนความแข็งแกร่งทั้งการโอนที่โตสูงเมื่อเทียบจากปีก่อน และประสิทธิภาพทำกำไรทั้ง %GPM และ %NPM ที่แข็งแกร่ง ซึ่งน่าจะส่งผลบวกต่อเนื่องในปี 66 ตามแผนธุรกิจปี 66 ที่ยัง aggressive กว่ากลุ่มฯ และน่าจะผลักดันให้กำไรสุทธิ 66 ของฝ่ายวิจัยฯ ที่ 6.06 พันล้านบาท เพิ่มขึ้น 3% เมื่อเทียบจากปีก่อน เป็นไปได้และมีโอกาสของ upside คงราคาเป้าหมายปี 66ที่ 15 บาท คงคำแนะนำ “ซื้อ” และเป็นหนึ่งใน top pick ราคาปัจจุบัน trade ที่ PER ปี 66 ต่ำเพียง 6.4 เท่า ต่ำกว่าค่าเฉลี่ยย้อนหลัง